Diari Oficial de la Generalitat Valenciana


Sumari del DOGV 1893, del 30-10-1992 (1992/826249)

ORDRE d'1 d'octubre de 1992, de la Conselleria de Cultura, Educació i Ciència, per la qual s'autoritza al centre docent privat <<Nuestra Señora del Carmen>>, d'Elx (Alacant), l'ampliació d'unitats en els nivells de Pre-escolar i Primària, i el canvi de domicili.
----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/10/01/(5)/dof/vci/html**

### Dades del document

Número de DOGV
:   1893

Data del DOGV
:   30-10-1992

Secció del DOGV
:   DISPOSICIONS GENERALS

Número del document
:   1992/826249


Data del document
:   01-10-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 1 d'octubre de 1992 de la Conselleria de Cultura, Educació i Ciencia, per la qual s'autoritza al centre docent privat "Nuestra Señora del Carmen" de Elx (Alacant) l'ampliació d'unitats en els nivells de Pre-escolar i Primària, i el canvi de domicili.  
Vist l?expedient incoat a petició de la senyora Remedios Chimeno Moré, en representació de les Reverendes Carmelites Descalces, entitat titular del centre docent privat d'Educació Pre-escolar i Primària «Nuestra Señora del Carmen», situat al carrer del Comissari, 1, d'Elx (Alacant), amb número de codi 87687997, en sol·licitud d'ampliació de 3 unitats de pre-escolar i 14 unitats d'Educació Primària, i de canvi de domicili a la partida d'Algorós (Matola), Elx.  
Vist que l?expedient ha estat tramitat pel Servei Territorial de Cultura i Educació d'Alacant, el qual a la vista dels informes favorables de l'Ofici de Supervisió de Projectes, de la Unitat Tècnica de Construccions i de la Unitat d'Inspecció Educativa, eleva proposta favorable a la sol·licitud.  
Vist que l'esmentat centre obtingué classificació definitiva per a impartir els ensenyaments de Pre-escolar i EGB per a 6 unitats i 240 Llocs escolars i per a 10 unitats i 400 Llocs escolars, respectivament, segons consta en les ordres ministerials de 12 de març de 1974 i 18 de setembre de 1973.  
Vist que el centre ha passat a ostentar la denominació genèrica de centre d'Educació Primària per Ordre de 6 de maig de 1992.  
Vistes la Llei Orgànica Reguladora del Dret a l?Educació, la Llei Orgànica d'Ordenació General del Sistema Educatiu de 3 d'octubre de 1990, el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, les ordres ministerials de 22 de maig de 1978 i de 14 d'agost de 1975 i el Reial Decret 1004/1991, de 14 de juny, pel qual s'estableixen els requisits mínims dels centres que fan ensenyaments de règim general no universitaris.  
Atès que, encara que les ordres ministerials de 22 de maig de 1978 i de 14 d'agost de 1975, han estat derogades per la disposició final primera 1, del Reial Decret 1004/1991, de 14 de juny, l'expedient fou iniciat estant en vigor l'ordre esmentada i a l'empara d'allò establert en aquesta.  
Atès que dels informes inclosos en l'expedient es dedueix que el centre compleix els requisits per tal d'accedir a la sol·licitud.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el canvi de domicili del centre docent privat d'Educaci0' Pre-escolar i Primària «Nuestra Señora del Carmen» d'Elx (Alacant), amb número de codi 61046501, al nou edifici de la partida d'Algorós (Matola), carretera de Matola km 2 Elx (Alacant).  
Segon  
Autoritzar l'ampliació dels nivells d'educació Pre-escolar i Primària del centre «Nuestra Señora del Carmen» d'Elx (Alacant), i el centre que de configurat en el nivell d'Educació Pre-escolar amb 9 unitats, 6 de Pàrvuls i 3 de jardí d'infància i capacitat per a 360 llocs escolars i en el nivell d'Educació Primària amb 24 unitats i capacitat per a 600 llocs escolars sense variar la resta de les condicions acadèmiques i administratives. No obstant això, el compliment de la capacitat màxima no sera imperatiu fins que no es culmine la implantació de l'exigència d'un màxim de 25 alumnes per unitat escolar, i haurà de respectar-se la relació alumnes/unitat en els cursos que siga preceptiva, tal com estableix l?Ordre de 17 de febrer de 1992, de la Conselleria de Cultura, Educació i Ciència (DOGV de 26 de març,), i en les normes generals d'aplicació.  
DISPOSICIO ADDICIONAL PRIMERA  
Aquesta autorització s'inscriurà en el Registre de Centres Docents de la Comunitat Valenciana.  
DISPOSICIO ADDICIONAL SEGONA  
El centre haurà de procedir a la substitució dels ensenyaments a què es refereix aquesta ordre, pels prevists en la disposició addicional vuitena, punt segon apartats a) i b) de la Llei Orgànica 1/1990, de 3 d'octubre, d'Ordenació General del Sistema Educatiu, en la forma i els terminis determinades en el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu.  
DISPOSICIO ADDICIONAL TERCERA  
Aquesta autorització, quant al nivell educatiu d'Educació Primària, i atès que en aquest nivell el centre es troba acollit al règim de concerts, no implicarà la posada en funcionament de les unitats autoritzades, tret de les que resultaran concertades.  
València, 1 d'octubre de 1992.  
El Conseller de Cultura, Educació i Ciència,   
ANDREU LOPEZ i BLASCO


Còpia Permalink ELI